Ajùto:Convenzioni - Wikipedia

# Ajùto:Convenzioni

### Da Wikipedia.

## [càgna] Ma comme s'ha dda scrivere 'o Nnapulitano?

'O Nnapulitano è na lengua cu na longa tradizione scritta, ca accummencia ô seculo XV e arriva fino a mmo. E allora? Pecché nun 'o sapimmo cchiú scrivere? 'O probblema è ca chi ha studiato â scola mo vô scrivere 'o napulitano cu 'e rreole d' 'o ttaliano! Chesta è 'a stessa cosa e uno ca vulesse scrivere 'o franzese cu 'e rreole d' 'o ttaliano, assurdo, no? Epperò ce sta chi penza accussí. E allora s'arriva 'a vedé nu napulitano ca scrive "kitemmuort" quanno avess' 'a scrivere "chi te muorto". 'O probblema è ca chella "o" finale penza ca s'ha dda pronunzià comme 'int'ô ttaliano! E pecché? Mistero... Quase comme 'o Nnapulitano fosse na lengua d' 'o Borneo ca nun s'è scritta maje primm' 'e mo! E allora si ce piace overo 'a lengua nosta, facimmo nu sforzo e scurdammoce comme se scrive 'o ttaliano quanno vulimmo scrivere nnapulitano, vabbuò? Ccà ausammo 'e reole d' 'o napuletano comme s'ausava na vota (e comme s'avess' 'a ausà pure mo). Quanno se scrive 'o napuletano ccà ausammo 'e parole ca na vota erano 'a lengua commune a tuttuquante, e quanno è necessario l'adattammo ô napuletano 'e ogge. Ce stanno pure parole ca nun ce stevano na vota e pe ccheste s'ausano parole ca vengono "prestate" 'a ati llengue (pure d' 'o ttaliano, chiaro).

Sapimmo ca nce stanno variazione 'int'ô nnapulitano, e ca nce sta quaccheruno ca vô spartere 'a lengua nosta 'int'a lengue diverze, ma chisto nun è overo, nce sta na sola lengua napulitana cu tutt' 'e vvariante d' 'e ssoje, tutte sti vvarietà so' bbone, però si vulite scrivere 'int'a na variante pe piacere scrivite ncopp'a paggena 'int'â quale variante avite scritto.

Si vulite scrivere meglio 'o nnapulitano accattateve na bella grammateca e studiate nu poco 'e rreole, nun ce vô assaje. Primma o poi 'e mettimmo pure nuje on line sti rreole, nu poco 'e pacienza ...

Estratto da "http://nap.wikipedia.org../../../c/o/n/Aj%C3%B9to%7EConvenzioni_2bdf.html"

##### Views

- Articulo
- Chiàcchiera
- Verzione 'e mmo

##### Truova